У Вікіпедыі ёсць артыкулы пра іншых асоб з прозвішчам Дуброўскі.
**Алéсь Дубрóўскі**, у публікацыях паэзіі **Алéсь Дубрóўскі-Сарóчанкаў**; сапр. **Аляксандр Уладзіміравіч Дуброўскі** (нар. 18 лістапада 1976, Навагрудак) — беларускі паэт, філолаг, тэолаг, прэсвітар.

Вершы друкаваліся ў газетах і часопісах, у калектыўных зборніках і анталогіі беларускай паэзіі XX стагоддзя «Краса і сіла».

Аўтар кніг паэзіі «Паміж небам і багнаю» (1997), «Эстэтыка маўчання» (2011), «На тонкай нітачцы» (2021), манаграфіі «Паэтыка Рыгора Барадуліна: рытмічная арганізацыя верша» (2006), зборнікаў багаслоўскіх даследаванняў і рэлігійнай публіцыстыкі, укладальнік вучэбных дапаможнікаў.

Член рэдкалегіі часопіса «Бярозка» і навуковага савета зборніка міжканфесійных і міждысцыплінарных даследаванняў «Збожжа».

Біяграфія
---------

Нарадзіўся 18 лістапада 1976 г. у Навагрудку. З 1981 г. жыве ў Мінску.

Закончыў філалагічны факультэт Беларускага дзяржаўнага ўніверсітэта (1998), магістратуру (1999) і аспірантуру (2002) па кафедры тэорыі літаратуры, Тэалагічны інстытут Саюза хрысціян веры евангельскай у Рэспубліцы Беларусь (2003). Кандыдат філалагічных навук, дацэнт. Доктар тэалогіі, прэсвітар.

З 1993 na 1995 год працаваў з перапынкам у рэдакцыі часопіса «Першацвет» (быў старшынёй літаб’яднання і рэдактарам аддзела прозы), настаўнікам беларускай мовы і літаратуры ў школе (1998), выкладчыкам і загадчыкам вячэрняга аддзялення Тэалагічнага інстытута Саюза хрысціян веры евангельскай у Рэспубліцы Беларусь (2000—2004), дацэнтам кафедры журналістыкі Інстытута парламентарызму і прадпрымальніцтва (2005—2010), дацэнтам кафедры медыялінгвістыкі і рэдагавання факультэта журналістыкі Беларускага дзяржаўнага ўніверсітэта (з 2010 года). Звольніўся з БДУ 26 жніўня 2021 года па пагадненні бакоў пасля абвінавачання ў «парушэнні карпаратыўнай этыкі» (падпісанне калектыўных зваротаў супраць гвалту ў Беларусі).

Асноўныя напрамкі навуковых даследаванняў: вершазнаўства, функцыянальная стылістыка, тэорыя рэдагавання.

Член рэдкалегіі часопіса «Бярозка» і навуковага савета зборніка міжканфесійных і міждысцыплінарных даследаванняў «Збожжа».

Літаратурная творчасць
----------------------

Вершы друкаваліся ў газетах і часопісах «Чырвоная змена» (дэбютная публікацыя ў 1992 годзе), «Літаратура і мастацтва», «Полымя», «Маладосць», «Нёман», «Першацвет», «Бярозка» і іншых, у калектыўных зборніках і анталогіі беларускай паэзіі XX стагоддзя «Краса і сіла».

Першы зборнік — «Паміж небам і багнаю» (1997) — выйшаў у Бібліятэцы часопіса «Маладосць». Падзел кнігі на раздзелы зроблены паводле храналагічнага прынцыпу — згодна з часам напісання вершаў — i паводле канцэпцыі кнігі — згодна з логікай духоўнага развіцця лірычнага героя.

Другая кніга — «Эстэтыка маўчання» (2011) — адрозніваецца шырынёй дыяпазону інтанацый: ад іроніі (раздзел «Пародыі без арыгіналаў») да філасофска-багаслоўскай сур’ёзнасці (лірычная паэма «Новае неба»). Праз усю кнігу праходзіць матыў Слова і маўчання. На думку паэткі Вікі Трэнас, «галоўнае ў кнізе — адчуванне няспыннага працэсу мыслення і вельмі датклівага стаўлення да Слова, бо з Яго, як вядома з Бібліі, усё і пачалося.»

Кніга паэзіі «На тонкай нітачцы» выйшла ў 2021 годзе ў выдавецтве «Галіяфы». Яна спалучае ў сабе непасрэднасць светасузірання з глыбінёй філасофскіх абагульненняў.

У 2023 годзе выйшаў зборнік «Літургія часу», у якім біблейская сімволіка робіцца мовай для гаворкі пра сучаснасць.

Вершы перакладаліся на рускую мову.

Багаслоўе
---------

Тэма доктарскай дысертацыі па тэалогіі — «Пратэстанцкі фундаменталізм на постсавецкай прасторы: багаслоўская рэфлексія і перспектывы пераадолення» (2015).

Асноўны змест багаслоўскіх тэкстаў А. Дуброўскага — крытыка пратэстанцкага фундаменталізму і даследаванні на памежжы літаратуразнаўства і тэалогіі, напрыклад, кніга «Религия, преодолевающая себя». Фундаменталізму, у прыватнасці, прысвечана кніга «Ревность по вере? Два взгляда на фундаментализм», напісаная ў суаўтарстве са святаром Цімафеем Алфёравым. У ёй А. Дуброўскі разглядае праблему пратэстанцкага фундаменталізму, у той час як Ц. Алфёраў піша ў тым ліку і пра фундаменталізм у праваслаўі.

Найбольшы ўплыў на аўтара зрабілі працы Паўля Ціліха, Ганса Кюнга, Іяхіма Ераміяса, Джэймса Дана, Дэвіда Боша, Н. Т. Райта; у пэўнай ступені — Карла Барта, Дытрыха Банхёфера, Рудольфа Бультмана і інш.

Таксама А. Дуброўскі актыўна звяртаецца да казані. Найбольш публікацый у гэтым жанры — у пецярбургскай газеце «Мирт», а таксама на старонцы аўтара ў Фейсбуку.

Кнігі
-----

* *Алесь Дуброўскі.* Паміж небам і багнаю: Вершы, паэма. — Мінск: Дом прэсы, 1997. — 32 с. — 500 экз.
* *А. У. Дуброўскі.* Паэтыка Рыгора Барадуліна: рытмічная арганізацыя верша. — Мінск: Рэйплац, 2006. — 128 с. — 100 экз. — ISBN 985-90065-1-2.
* *Дубровский, А. В.* Русская литература. Учебно-методическое пособие. — Иппокрена, 2007. — 75 с.
* *Алесь Дубровский.* Религия, преодолевающая себя. — Ирпень: Духовное возрождение. — 167 с. — ISBN 978-966-438-346-9.
* *Алесь Дуброўскі-Сарочанкаў.* Эстэтыка маўчання: вершы, паэма. — Мінск: Кнігазбор, 2011. — 86 с. — (Кнігарня пісьменніка ; вып. 14). — 300 экз. — ISBN 978-985-7007-02-8.
* *Тимофей Алферов, Алесь Дубровский.* Ревность по вере? Два взгляда на фундаментализм. — Киев: Книгоноша, 2013. — 168 с. — (Диалог традиций). — ISBN 978-966-2615-41-8.
* *А.У. Дуброўскі (уклад.), Г.І. Басавай (рэд.).* Культура маўлення. — БДУ, 2013. — 100 с. — 120 экз. — ISBN 978-985-518-949-8.
* *Алесь Дуброўскі-Сарочанкаў.* На тонкай нітачцы: вершы. — Мінск: Галіяфы, 2021. — 86 с. — ISBN 978-985-7209-71-2.

Зноскі
------

1. 1 2  . `{{cite book}}`: `|first=` не мае `|last=` (даведка); Адсутнічае або пусты `|title=` (даведка); Невядомы параметр `|выдавецтва=` ігнараваны (даведка); Невядомы параметр `|год=` ігнараваны (даведка); Невядомы параметр `|горад=` ігнараваны (даведка); Невядомы параметр `|назва=` ігнараваны (даведка); Невядомы параметр `|прозвішча=` ігнараваны (даведка); Невядомы параметр `|серыя=` ігнараваны (даведка)
2. 1 2 3  *Інфармацыйна-бібліяграфічны сектара ДУК "Навагрудская раённая бібліятэка"*. Алесь Дуброўскі-Сарочанкаў **(нявызн.)**(недаступная спасылка). *Персаналіі Навагрудскага края*.  Навагрудскі раённы цэнтр культуры і народнай творчасці (1 лютага 2019). Архівавана з першакрыніцы 19 жніўня 2021. Праверана 19 жніўня 2021.
3. ↑  26 жніўня з кафедры медыялінгвістыкі і рэдагавання факультэта журналістыкі БДУ звольніўся «па пагадненні бакоў» кандыдат філалагічных навук, доктар тэалогіі, дацэнт, паэт і літаратуразнаўца Алесь Дуброўскі. **(нявызн.)**.  Хрысціянская візія (28 жніўня 2021).
4. ↑  Александр Владимирович Дубровский - Aliaksandr U. Dubrouski (руск.). *Медиалингвистика XXI век*.  Санкт-Петербургский государственный университет (7 студзеня 2018).
5. ↑  Збожжа: зборнік міжканфесійных і міждысцыплінарных даследванняў. Выпуск 1. Царква, рэформы і Рэфармацыя **(нявызн.)**(недаступная спасылка).  Мінск: Медысонт (7 студзеня 2019). Архівавана з першакрыніцы 19 жніўня 2021. Праверана 19 жніўня 2021.
6. ↑  Паміж небам i багнаю **(нявызн.)**. *Камунікат беларуская інтэрнэт-бібліятэка*.
7. ↑  *Віка Трэнас*. Калі маўчанне — золата **(нявызн.)**. *Літаратура і мастацтва №45 (4640), стар. 4.* (11 лістапада 2011).
8. ↑  2021-ы ў кнігах. Літаратурны каляндар: люты **(нявызн.)**.  Радыё Свабода (06 люты 2021).
9. ↑  Скарына ❖ Skaryna Press - Літургія часу  (бел.). *www.skarynapress.com*. Праверана 3 верасня 2023.
10. ↑  *Міхаліна Мароз*. Цуд нязручнасці **(нявызн.)**. *Taubin*. Праверана 3 верасня 2023.(недаступная спасылка)
11. ↑  Алесь Дубровский (руск.).  Интернет-газета «Мирт».

Спасылкі
--------

* Персанальная старонка Архівавана 6 снежня 2020. на сайце «Персаналіі Навагрудскага края»
* Персанальная старонка(недаступная спасылка) на сайце навуковай электроннай бібліятэкі eLibrary.ru
* Персанальная старонка на сайце «Беларуская інтэрнэт-бібліятэка Камунікат»

|  |  |
| --- | --- |
| ⚙️   Тэматычныя сайты | Google Scholar |